Stjórnarfundur FFÁS 2. september 2021
Mættar voru á skólasafn Seljaskóla Ágústa Lúðvíksdóttir, Dröfn Vilhjálmsdóttir, Guðrún Ólafsdóttir, Halla Svavarsdóttir, Þóra Jónsdóttir og Þórunn Grétarsdóttir.
Dagskrá:

Fjármál félagsins
Samkvæmt upplýsingum frá Margréti Björnsdóttur þá á félagið 610 þúsund í sjóði.

Aðalfundur/fræðslufundur, skipulag og fundarboðun
Aðalfundur var fyrirhugaður 16. september í Flataskóla í Garðabæ en vegna COVID kom fram ósk um að honum yrði seinkað og einnig vegna þess að rýmið sem til stóð að segja frá og sýna í Flataskóla er núna notað sem kennslustofur. 
Sú hugmynd var lögð fram að hafa rafrænan aðalfund en fresta fræðslufundi. Aðalfundurinn verður þriðjudaginn 21. september og stefnt að því að halda fræðslufund fimmtudaginn 4. nóvember í Flataskóla kl. 13:30.  Erindi flytja þær Guðrún Lára Pétursdóttir bókmenntafræðingur, Elínborg Siggeirsdóttir kennsluráðgjafi í tækni, nýsköpun og skólaþróun og Ágústa Lúðvíksdóttir bókasafnsfræðingur Flataskóla sem segir frá sínu safni. Dröfn auglýsir fundinn á facebókarsíðu félagsins.

Könnun meðal félagsmanna
Rætt var um að vinna þyrfti skýrslu upp úr svörum félagsmanna úr könnuninni sem lögð var fyrir þá síðast liðið vor. Hugmynd kom fram um að reyna að fá greinina birta t.d. í tímaritinu Bókasafnið. Eins væri kannski hægt að nota niðurstöðurnar til að þrýsta á úrbætur fyrir skólasöfnin í landinu. Dröfn ætlar að vera búin að skoða umfang svaranna fyrir næsta stjórnarfund. Síðasta könnun meðal félagsmanna var gerð árið 2014.

Styrkir
Bókasafnsráð ætlar að veita styrki sem eru hugsaðir fyrir bókasöfn. Gætum sótt um styrk fyrir vinnu við könnunina, fyrir gerð heimasíðu fyrir félagið og fræðslufundi.

Meðlimalisti
Meðlimalistinn er kominn í Excel skjal. Þórunn sér um að viðhalda honum og gengur sú vinna vel en mesta vinnan við hann er á haustin. 

Önnur mál
Ekkert rætt undir þessum lið.


Fundarritari Halla Svavarsdóttir.
